
Aprobat.

Director General,

Anca Adriana Drăgan
Privind stabilirea unor măsuri pentru asigurarea liberului acces la informaţiile de interes public şi transparenţei decizionale, al Direcţiei Generale de Asistenţă Socială şi Protecţia Copilului Sibiu. 

Văzând:

-Prevederile Legii nr. 544/2001 privind liberul acces la informaţiile de interes public;

-Legea nr. 52/2003 privind transparenţa decizională în administraţia publică;

-Hotărârea Guvernului nr. 123/2002 pentru aprobarea Normelor metodologice de aplicare a Legii nr. 544/2001;

-Legea nr.677/2001 pentru protecţia persoanelor cu privire la prelucrarea datelor cu caracter personal şi libera circulaţie a acestor date
 
Propun următorul: Regulament privind stabilirea unor măsuri pentru asigurarea liberului acces la informaţiile de interes public şi al transparenţei decizionale al Direcţiei Generale de Asistenţă Socială şi Protecţia Copilului Sibiu.
CAPITOLUL I.

Asigurarea liberului acces la informaţiile de interes public

Art. 1 Asigurarea accesului la informaţiile de interes public se realizează din oficiu sau la cerere, în principal, prin intermediul Compartimentului relaţii cu publicul - din aparatul propriu al Direcţiei Generale de Asistenţă Socială şi Protecţia Copilului Sibiu, potrivit atribuţiilor specifice.
Art.2 Conform art.2 alin. b din legea 544/2001 prin informaţie de interes public se inţelege orice informaţie care priveşte activităţile sau rezultă din activităţile unei autorităţi publice sau instituţii publice, indiferent de suportul ori de forma sau de modul de exprimare a informaţiei;
Art. 3 (1) Pentru asigurarea comunicării din oficiu a informaţiilor de interes public, şefii de servici şi şefii centrelor, vor comunica persoanei desemnate prin fişa postului informaţiile de interes public, la orice modificare, în conformitate cu articolul 5 alin.(1) din Legea 544/2001. Lista cuprinzând documentele de interes public şi lista cuprinzând categoriile de documente produse sau gestionate potrivit legii sunt cele din Anexă.
(2)Raportul anual va fi întocmit de persoana desemnată prin fişa postului va fi prezentat spre aprobare directorului general  al DGASPC Sibiu şi va fi publicat până la data de 31 martie a anului următor.

Art. 4 (1) Asigurarea accesului din oficiu la informaţiile de interes public se realizează, după caz, prin afişare la sediul Direcţiei Generale de Asistenţă Socială şi Protecţia Copilului Sibiu,  pagina de Internet proprie, transmiterea către mass-media, precum şi prin consultarea la sediu a documentelor de interes public de către persoanele fizice şi reprezentanţii pesoanelor juridice interesate.


(2) Pentru accesul publicului la informaţiile de interes public difuzate din oficiu, cei interesaţi se pot adresa compartimentului relaţii cu publicul din cadrul DGASPC Sibiu.

Art. 5 Asigurarea accesului la cerere la informaţiile de interes public se realizează la solicitarea scrisă pe suport de hârtie sau format electronic ori la solicitarea verbală a persoanelor interesate.

 Art.6 (1) Solicitările scrise se adresează conducerii Direcţiei Generale de Asistenţă Socială şi Protecţia Copilului Sibiu, iar după înregistrarea în registrul special se repartizează cu rezoluţia directorului general sau, în lipsă, a persoanei delegate, Compartimentului relaţii cu publicul.


(2) După semnarea proiectului de răspuns de către persoanele abilitate, potrivit reglementărilor interne, răspunsul se înregistrează în registrul special şi se comunică persoanei interesate, pe suportul solicitat.


(3) În solicitarea scrisă, înregistrarea şi analizarea cererii, precum şi comunicarea răspunsului se vor respecta elementele, condiţiile şi termenele prevăzute în art. 6 alin. (3) şi art.7 din Legea nr. 544/2001 şi art. 21 - 24 şi anexele nr. 1, 3 şi 5 din Normele metodologice de aplicare a Legii nr. 544/2001, aprobate prin Hotărârea Guvernului nr. 123/2002.

Art. 7 (1) Solicitarile verbale se adreseaza persoanei desemnate prin fişa postului.


(2) Răspunsul va fi comunicat imediat, iar în cazul în care informaţiile nu sunt disponibile pe loc sau este necesară o documentare prealabilă, persoana va fi îndrumată să solicite în scris informaţia de interes public, urmând ca răspunsul să-i fie comunicat potrivit prevederilor art. 7 din Legea 544/2001.


(3) Informaţiile de interes public solicitate verbal de reprezentanţii mass-media vor fi comunicate, de regulă, imediat sau în cel mult 24 de ore.

Art. 8 Nu sunt supuse prevederilor art. 5 şi art. 6 activităţile de rezolvare a petiţiilor şi de acordare a audienţelor, cererile prin care se solicită aprobarea şi eliberarea unor adeverinţe, avize, certificate, autorizaţii sau realizarea unor servicii cu caracter public, precum şi orice alte solicitări în afara informaţiilor de interes public, care se rezolvă în condiţiile şi termenele prevăzute de actele normative în vigoare.

Art. 9 (1) Accesul la informaţiile de interes public este gratuit.


(2) În cazul în care solicitarea scrisă sau verbală implică realizarea de copii de pe documente, solicitantul este obligat să suporte costul serviciilor de copiere.

(3) Plata se face în numerar la casieria Direcţiei Generale de Asistenţă Socială şi Protecţia Copilului Sibiu sau prin virament în contul indicat în răspunsul comunicat solicitantului.

Art. 10 (1) Accesul mass-media la informaţiile de interes public se asigură prin difuzarea de comunicate, informări de presă, organizarea de conferinte de presă, interviuri şi briefinguri sau prin accesarea site ului DGASPC Sibiu.


(2) Accesul în accepţiunea prevederilor alin. (1) se realizează, în principal, prin intermediul persoanei desemnate prin fişa postului.


(3) În relaţiile Direcţiei Generale de Asistenţă Socială şi Protecţia Copilului Sibiu, inclusiv a 'purtătorului de cuvânt' cu reprezentanţii mass-media se vor respecta prevederile art.17 - 19 din Legea nr. 544/2001 şi art. 29 - 30 din Normele metodologice de aplicare a Legii nr. 544/2001, aprobate prin HG nr. 123/2002.
Art. 11 Lista documentelor de interes public ale Direcţiei Generale de Asistenţă Socială şi Protecţia Copilului Sibiu este cea din anexă la prezenta hotărâre.

CAPITOLUL II.

Asigurarea transparenţei decizionale

Art.12 Procedura de asigurare a transparenţei decizionale în elaborarea şi adoptarea hotărârilor este prevăzută în Regulamentul de organizare şi funcţionare a Direcţiei Generale de Asistenţă Socială şi Protecţia Copilului Sibiu
Art.13 Pentru realizarea atribuţiilor ce decurg din aplicarea prevederilor Legii nr. 52/2003, directorul general prin fişa postului va desemna un funcţionar public responsabil pentru relaţia cu societatea civilă.

Art. 14 (1) Responsabilul pentru relaţia cu societatea civilă va întocmi un raport anual privind transparenţa decizională până la data de 31 martie a anului următor.


   (2) Raportul va fi făcut public în pagina de Internet proprie şi prin afişare la sediu.

CAPITOLUL III.

Dispoziţii finale

Art. 15 Raportul anual de activitate al Direcţiei Generale de Asistenţă Socială şi Protecţia Copilului Sibiu se va redacta în termen de 90 de zile de la încheierea anului anterior şi se va prezenta prin publicare pe pagina de Internet proprie şi prin afişare la sediul instituţiei.
Art. 16 Prevederile prezentei hotărâri se completează cu cele ale Legii nr. 544/2001, Legii nr. 52/2003, şi Hotărârii Guvernului nr. 123/2002.


Având în vedere cele prezentate mai sus vă  rog dispuneţi, aprobarea regulamentului intern privind stabilirea unor măsuri pentru asigurarea liberului acces la informaţiile de interes public şi transparenţei decizionale, al Direcţiei Generale de Asistenţă Socială şi Protecţia Copilului Sibiu:

                                                                                                                         






ÎNTOCMIT,



INSPECTOR







POPESCU ANA- MARIA

ANEXA I

Lista documentelor de interes public:
1.Regulamentul de organizare şi funcţionare al DGASPC Sibiu;
2.Regulamentul de ordine interioară al DGASPC Sibiu;
3. Rapoartele anuale de activitate al DGASPC Sibiu;
4.Programul de funcţionare al DGASPC Sibiu;
5. Programul de audienţe la conducerea DGASPC Sibiu;
6. Numele şi prenumele persoanelor din conducerea DGASPC Sibiu şi ale funcţionarului responsabil cu difuzarea informaţiilor publice;
7.Coordonatele de contact ale DGASPC Sibiu, respectiv: denumirea, sediul, numerele de telefon, fax, adresa de e mail şi adresa paginii de Internet; 
8. Bugetul anual al DGASPC Sibiu şi bilanţul contabil;

9. Programele şi strategiile proprii;

10. Declaraţiile de avere şi de interese ale funcţionarilor publici din cadrul DGASPC Sibiu;
11. Modalităţi de contestare a deciziei DGASPC Sibiu în situaţia în care persoana se consideră vătămată în privinţa dreptului de acces la informaţiile de interes public solicitate;
12. Anunţ de participare la licitaţie;
13. Documentaţia pentru elaborarea şi prezentarea ofertei;



CONSILIUL JUDEŢEAN SIBIU





DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI 


Operator prelucrare date cu caracter personal nr.10199











